Mesto Žilina na základe § 6 zák. č. 369/1990 Zb. o obecnom zriadení vydáva toto všeobecne záväzné nariadenie, ktorým sa mení a dopĺňa nariadenie č. 2/1991 o parkovaní a státi vozidiel na pozemných komunikáciách a ostatných verejných priestranstvách mesta a o vjazde do historického jadra mesta.

č. 6/2003

Úprava  § 3,  bod 1, písm. e)

Staré znenie:

parkovacie miesta vybavené parkovacími hodinami

Nové znenie:

e) parkovacie miesta s prevádzkou zabezpečenou parkovacími automatmi a parkovacími kartami

Úprava § 6 – zrušenie v plnom rozsahu
               
Časovo obmedzené parkovanie (na jednu alebo dve hodiny) sa zriaďuje okrem strážených, platených a vyhradených parkovísk v tých častiach mesta, v ktorých požiadavky na parkovanie prevyšujú parkovacie možnosti. Vozidlo musí byť vybavené parkovacím kotúčom viditeľne vo vozidle.             

Úprava § 7 - doplnenie o bod 8 a 9

bod 8:
Dočasné parkovanie s prevádzkou zabezpečenou parkovacími automatmi a  predplatnými parkovacími kartami je možné na vyhradených priestoroch verejného priestranstva označených dopravným značením s uvedením doby a spôsobu spoplatnenia.
      
bod 9:
Dočasné parkovanie s prevádzkou zabezpečenou parkovacími automatmi a predplatnými parkovacími kartami sa riadi prevádzkovým poriadkom, ktorý vydáva prevádzkovateľ  stanovený na základe zmluvy s Mestom Žilina.

Ing. Ján Slota
primátor mesta Žilina